PR I 


A. PRIEŠISTORĖ 


Pirmasis pasakojimas apie Kū- 

rimą* ! Pradžioje Dievas sukūrė dan- 
gų ir žemę. 20 žemė buvo padrika ir dy- 
ka, tamsa gaubė bedugnę,“ ir vėjas iš Die- 
vo dvelkė viršum vandenų. 

3* Tuomet Dievas tarė: “Tebūna švie- 
są!" Ir šviesa pasirodė. “Dievas matė, kad 
šviesa buvo gera, ir Dievas atskyrė šviesą 
nuo tamsos. > Dievas pavadino šviesą Die- 
na, o tamsą Naktimi. Atėjo vakaras ir išau- 
šo rytas, pirmoji diena.* 

6 Dievas tarė: “Tebūna skliautas* vidu- 
ryje vandenų ir teatskiria vandenis nuo 
vandenų!" 7 Dievas padarė skliautą ir at- 
skyrė vandenis, buvusius po skliautu, nuo 
vandenų, buvusių viršum skliauto. Taip ir 
įvyko. š Dievas pavadino skliautą Dangu- 
mi. Atėjo vakaras ir išaušo rytas, antroji 
diena. 

9 Dievas tarė: “Tebūna sutelkti vande- 
nys po Dangumi į vieną vietą ir tepasiro- 
do sausuma!" Taip ir įvyko. 19 Dievas pava- 
dino sausumą Žeme, o vandenų telkinį 
Jūromis.* Ir Dievas matė, kad tai gera. 
!* Dievas tarė: “Teželdina Žemė augme- 
niją: augalus, duodančius sėklą, ir visų rū- 
šių vaismedžius, nešančius žemėje vaisius 
su sėklomis!" Taip ir įvyko. 12 Žemė išžel- 
dino augmeniją: augalus, duodančius visų 


rūšių sėklą, ir visų rūšių medžius, vedan- 
čius vaisius su sėklomis. Ir Dievas matė, 
kad tai gera. 15 Atėjo vakaras ir išaušo ry- 
tas, trečioji diena. 

14* Dievas tarė: “Tebūna šviesuliai dan- 
gaus skliaute dienai nuo nakties atskirti! 
Teženklina jie šventes, dienas ir metus, 
tebūna jie šviesuliai dangaus skliaute 
žemei apšviesti!“ Taip ir įvyko. 16 Dievas 
padarė du didžiulius šviesulius — didesnįjį 
šviesulį dienai valdyti ir mažesnįjį šviesulį 
nakčiai valdyti — ir žvaigždes. V Dievas su- 
dėjo juos į dangaus skliautą šviesti žemei, 
Išvaldyti dienai bei nakčiai ir atskirti švie- 
sai nuo tamsos. Ir Dievas matė, kad tai ge- 
ra. 19 Atėjo vakaras ir išaušo rytas, ketvir- 
toji diena. 

20 Dievas tarė: “Teknibžda vandenyse 
gyvūnų daugybė, teskraido paukščiai vir- 
šum žemės po dangaus skliautu!“ Taip ir 
įvyko. 2! Dievas sukūrė didžiąsias jūros pa- 
baisas bei visus judančius visų rušių gy- 
vūnus, kurie knibžda vandenyse, ir visus 
visų rūšių sparnuočius. Ir Dievas matė, kad 
tai gera. 2 Dievas palaimino juos, tarda- 
mas: “Būkite vaisingi ir dauginkitės! Pri- 
pildykite jūrų vandenis, o paukščiai tesi- 
daugina žemėje!" 23 Atėjo vakaras ir išaušo 
rytas, penktoji diena. 

24 Dievas tarė: “Iepagimdo žemė visų 
rūšių gyvūnus: galvijus, roplius ir visų rū- 





1,1-2,4a: Šis skaitinys yra visos Penkiaknygės 
įvadas. Iš pirmapradžio chaoso Dievas sukūrė tvar- 
kingą pasaulį, suteikdamas žmogui — vyrui ir mo- 
teriai — ypatingą vietą. 

12: Bedugnė: pasak senovės semitų kosmo- 
gonijos, pirmapradis vandenynas. 

1,3-5:: Kūrimas žodžiu pabrėžia visapusišką 
Dievo suverenumą (žr. Ps 33,6) ir rodo į tikėjimo 
tiesą, kad pasaulis buvo Dievo sukurtas iš nieko 
(žr. 2 Mak 7,28). Pirmasis kūrinys yra šviesa (Žr. 
2 Kor 46), — ji prasiveržia net prieš saulės sukūrimą 
(žr. 14-18 eilutes) ir yra atskiriama nuo nakties, 
nesukurtos tamsos likučio. 

1,5: Senovėje, kaip ir nūdien, pagal žydų mąs- 


tyseną, diena prasideda saulėlydžiu. Dievo veiks- 
mai kuriant pasaulį rikiuojami į šešias dienas, 
norint išryškinti izraeliečių religijoje šabo poilsio 
šventumą septintąją savaitės dieną. 

1,6-8: Skliautas: buvo laikoma, kad erdvė yra 
standus skliautas, pajėgus atskirti vandenis. 
1,9-10: Jūroms, pirmapradžio chaoso likučiams, 
buvo duotos ribos prie Žemės pakraščių (žr. Ps 
139,9; Pat 8,29), kur jos nesiliauja grasinti Dievo 
kūrinijai (žr. Ps 104,7-9). 

1,11-12: Augmenija buvo Dievo sukurta tik ne- 
tiesiogiai, — Kūrėjo įsakymas davė motinai žemei 
galią būti vaisingai. 

1,14-19: Saulė, mėnulis ir žvaigždės nėra dievai. 


šių laukinius gyvulius!“ Taip ir įvyko. 
25 Dievas padarė visų rūšių laukinius žemės 
gyvulius, visų rūšių galvijus ir visų rūšių 
žemės roplius. Ir Dievas matė, kad tai gera. 

26* Tuomet Dievas tarė: “Padarykime 
žmogų pagal mūsų paveikslą ir panašu- 
mą; tevaldo jie* ir jūros Žuvis, ir padangių 
sparnuočius, ir galvijus, ir visus laukinius 
žemės gyvulius, ir visus žemėje šliau- 
žiojančius roplius!“ 

27 Dievas sukūrė žmogų pagal savo 
paveikslą, 
pagal savo paveikslą sukūrė jį; 
vyrą ir moterį; sukūrė juos.* 

28 Dievas juos palaimino, tardamas: 
“Būkite vaisingi ir dauginkitės, pripildy- 
kite žemę ir valdykite ją! Viešpataukite ir 
jūros žuvims, ir padangių paukščiams, ir 
visiems žemėje judantiems gyvūnams. 

29 Dievas tarė: “Štai aš jums daviau 
visus, visoje žemėje sėklą teikiančius auga- 
lus ir visus medžius, kurie veda vaisius su 
sėklomis; jie bus jums maistas. 300 vi- 
siems laukų gyvuliams, visiems padangių 
paukščiams ir visiems žeme rėpliojantiems 
gyvūnams, turintiems gyvybės alsavimą, 
Įdaviau] maistui visus žaliuosius augalus". 
Taip ir įvyko. 3! Dievas apžvelgė visa, ką 


Žmogaus likimo jie nelemia, kaip buvo tikima 
senovėje. Jie yra tik šviesuliai! 

1,26: Iškilmingas Dievo pareiškimas pabrėžia, 
kad žmogaus sukūrimas yra Kūrimo viršūnė. 
Daugiskaita mes ir 2454 turbūt yra užuomina į 
dangiško Dievo dvaro būrybes (žr. 1 Kar 22,19; 
Job 16). Paveikslas ir panašumas ne fizinis, bet 
dvasinis giminingumas ir užduotis apreikšti Die- 
vo viešpatavimą žemėje, panašiai kaip vaikas ap- 


reiškia tėvus (žr. Pr 5,3). ... tevaldo jie. žmonės, 
arba žmonija. 
1,27: |. juos vyrą ir motetį. 


2,4b-25:Šio skaitinio pagrindinis turinys yra 
žmogaus — vyro ir moters — sukūrimas. Jis yra 
daug senesnis už Pr 1,1-2,4a pasakojimą apie Kū- 
rimą. Pasak jo, Dievas sukūrė žmogų anksčiau negu 
kitus savo kūrinius, sukurtus žmogaus labui. 


Pr 1,2 


buvo padaręs, ir iš tikrųjų matė, kad buvo 
labai gera. Atėjo vakaras ir išaušo rytas, 
šeštoji diena. 
"Taip buvo atbaigti dangus ir žemė bei 
visa jų galybė. 2 Kadangi septintą die- 

ną Dievas buvo užbaigęs darbus, kuriais 
buvo užsiėmęs, jis ilsėjosi septintą dieną 
nuo visų darbų,kuriuos buvo atlikęs. 3 Die- 
vas palaimino septintąją dieną ir padarė ją 
šventą, nes tą dieną jis ilsėjosi nuo visų 
kūrimo darbų. 

4 Toks yra pasakojimas apie dangų ir 
žemę, kai jie buvo sukurti. 
Antrasis pasakojimas apie Kūri- 
mą* Tą dieną, kai VIEŠPATS Dievas pa- 
darė žemę ir dangų, ?kai žemės laukuose 
dar nebuvo jokių krūmokšnių ir dar ne- 
buvo išdygusi jokia laukų žolė, nes VIEŠ- 
PATS Dievas dar nebuvo siuntęs žemėn 
lietaus ir žmogaus dar nebuvo dirvai arti, 
Gtik versmė tryško iš žemės ir drėkino visą 
dirvos paviršių, — 7 tuomet VIEŠPATS Die- 
vas padarė žmogų iš žemės dulkių* ir įkvė- 
pė jam į nosį gyvybės alsavimą. Taip žmo- 
gus tapo gyva būtybe. 

8 VIEŠPATS Dievas užveisė sodą Ede- 
nę* rytuose, ir ten įkurdino žmogų, kurį 
buvo padaręs. ?Iš žemės VIEŠPATS Dievas 





2,7: Dievas vaizduojamas puodžiumi, lip- 
dančiu žmogaus kūną iš molio. Hebrajų kalboje 
žaidžiama žodžiais Adam — žmogus ir adama — 
žemė. Adam dar nėra tikrinis daiktavardis, bet 
raiškus žodis, vaizdžiai susiejantis 242m/žmogų su 
adama/žeme. Žemė — dužli, dužlus žmogus, nes 
yra Žeminis, arba Žemės vaikas. Gyvybės aksavi- 
mas iš Dievo, padarantis Žemės vaiką didingą, vaiz- 
duojamas alsavimu. Gyva būtybė, arba gyvūnas 
su gyvybės alsavimu/siela. 

2,8: Edenas. čia vartojamas pietinės Mesopo- 
tamijos sričiai paženklinti. Pats žodis yra iš su- 
merų kalbos ir reiškia derlingą lygumą. Panašiai 
skambantis hebrajų kalbos žodis reiškia malonu- 
mą. Todėl Edeno sodas buvo suprastas kaip Malo- 
numų sodas, mums žinomas kaip Rojus. 


Pr 2,3 


išaugino įvairių medžių, gražių akims ir 
gerų maistui, su gyvybės medžiu sodo vi- 
duryje ir gero bei pikto pažinimo medžiu. 

10* Upė išsilieja Edene sodui drėkinti. 
Už sodo ji skiriasi į keturias upes. !! Pir- 
mosios vardas yra Pišonas. Tai toji, vin- 
giuojanti per visą Havilos kraštą,kuriame 
yra aukso. [12 To krašto auksas yra rinkti- 
nis. Ten yra ir bdelio bei lazurito.| B An- 
trosios upės vardas yra Gihonas. Tai toji, 
kuri vingiuoja per visą Kušo kraštą. *'Ire- 
čiosios upės vardas yra Tigris. Tai toji, 
kuri teka į rytus nuo Asirijos. O ketvirto- 
ji upė yra Eufratas. 

15 VIEŠPATS Dievas paėmė žmogų ir 
apgyvendino jį Edeno sode, kad jį dirbtų ir 
juo rūpintųsi. 16Ir įsakė žmogui VIEŠPATS 
Dievas, tardamas: “Nuo visų sodo medžių 
tau leista valgyti, bet nuo gero bei pikto 
pažinimo medžio tau neleista valgyti, nes 
kai tk nuo jo užvalgysi, turėsi mirti". 

18 VIEŠPATS Dievas tarė: "Negera žmo- 
gui būti vienam. Padarysiu jam tinkamą 
bendrininką". 19 Taigi VIEŠPATS Dievas pa- 
darė iš žemės visus laukinius gyvulius bei 
visus padangių paukščius ir atvedė juos 
pas Žmogų parodyti, kaip jis juos pava- 
dins. Kokiu vardu žmogus pavadins kiek- 
vieną gyvą būtybę, toks turės būti jos var- 
das. 20 Žmogus davė vardus visiems galvi- 
jams, visiems padangių paukščiams ir vi- 
siems laukiniams žvėrims, tačiau sau tinka- 
mo bendrininko nesurado. 


2,10-14: Jšsilieja: per potvynį išeina iš savo vagos. 
Edenas, pasak šio skaitinio, yra arti Persijos įlan- 
kos, kur Tigris ir Eufratas susijungia su dviem kito- 
mis srovėmis, sudarydamos vieną upę. Kušo kraš- 
tas čia ir Pr 108 tekste yra ne Etiopija (Nubia), 
bet kasitų šalis į rytus nuo Mesopotamijos. 

2,23: Hebrajiškame tekste žaidžiama dviem pa- 
našiai skambančiais žodžiais: žša — moteris ir i$— 
vyras. Lietuviškai vysk. A Baranauskas bandė šį 
skambesį išreikšti vyras ir vyrienė vertimu. Liu- 

21 Tuomet VIEŠPATS Dievas užmigdė 
žmogų kietu miegu ir, jam miegant, iš- 
ėmė vieną jo šonkaulių, o jo vietą užpil- 
dė raumenimis. 220 iš šonkaulio, kurį 
VIEŠPATS Dievas buvo išėmęs iš žmogaus, 
padarė moterį ir atvedė ją pas žmogų. 
23* O žmogus ištarė: 

“Ši pagaliau yra kaulas mano kaulų 
ir kūnas mano kūno. 

Ši bus vadinama Moterimi, 

nes iš jos Vyro ji buvo paimta“. 

24 Todėl vyras palieka savo tėvą ir 
motiną, glaudžiasi prie savo žmonos, ir jie 
tampa vienu kūnu.* 

25 Jiedu buvo nuogi, žmogus ir jo žmo- 
na, tačiau jie nejautė jokios gėdos. 

Pasakojimas apie nupuolimą: 
3 pikto kilmė !O žaltys buvo suk- 
tesnis už visus kitus laukinius gyvulius, ku- 
riuos VIEŠPATS Dievas buvo padaręs. Jis pa- 
klausė moterį: "Ar tikrai Dievas sakė: 'Ne- 
valgykite nuo jokio medžio sode!'?" 2 Mo- 
teris atsakė žalčiui: “Vaisius sodo medžių 
mes galime valgyti. 3 Tik apie vaisių medžio 
sodo viduryje Dievas sakė: “Jūs nuo jo ne- 
valgysite nei jo liesite, kad nemirtumėte!'" 
4Bet žaltys tarė moteriai: “Jūs tikrai ne- 
mirsite! > Ne! Dievas gerai žino, kad atsivers 
jums akys, kai tik jo užvalgysite, ir jūs būsite 
kaip Dievas,* kuris žino, kas gera ir kas pik- 
ta“. 6Kai moteris pamatė, kad tas medis 
buvo geras maistui, kad jis buvo žavus 
akims ir kad tas medis žadėjo duoti iš- 


teris — Mėnnin it Mann. Angliškai — woman ir 
man. Įkvėptasis autorius pabrėžia, kad vyras ir mo- 
teris turi tą pačią prigimtį: abu yra stiprus/orus, 
nes dalijasi kaulo stiprumu, abu yra dužlūs, nes 
dalijasi Ažn0 trapumnu. 

2,24: Vienu kūnu: įkvėptasis autorius pabrė- 
žia, kad moterystės ryšys yra Kūrėjo dovana. 
3,5: „kaip Dievas,kuris žino, arba ... kaip 
dievai, kurie žino, nes žodis Elobim gali reikšti ir 


tikrąjį Dievą, ir pagonių dievus. 


minties, ji skynėsi jo vaisiaus ir valgė, davė 
jo ir savo vyrui, buvusiam su ja, ir jis valgė. 
7 Tuomet abiejų akys atsivėrė ir jiedu su- 
prato esą nuogi. Jie susiuvo figmedžio lapus 
ir pasidarė sau juosmens aprišalus. 

8 Išgirdę garsą VIEŠPATIES Dievo, vaikš- 
čiojančio sode pavakario vėjeliui* dvel- 
kiant, žmogus ir jo žmona pasislėpė nuo 
VIEŠPATIES Dievo veido tarp sodo me- 
džių. ?Bet VIEŠPATS Dievas pašaukė žmo- 
gų ir paklausė: “Kur tu esi?“ !0Jis atsiliepė: 
“Išgirdau tavo garsą sode ir nusigandau, 
nes buvau nuogas, todėl pasislėpiau“. 
U (Dievas| jo klausė: “Kas gi tau pasakė, 
kad tu nuogas? Ar valgei vaisių nuo me- 
džio, kurio vaisių buvau tau įsakęs neval- 
gyti?" 12 Žmogus atsakė: “Moteris, kurią 
tu man davei būti su manimi, man davė 
vaisių nuo to medžio, aš ir valgiau". B VIEŠ- 
PATS Dievas kreipėsi į moterį: “Kodėl tu 
taip padarei?" Moteris atsakė: “Žaltys mane 
apgavo, aš ir valgiau“. 14VIEŠPATS Dievas 
tarė žalčiui: 

“Kadangi tu taip padarei, 

esi prakeiktas 

tarp visų gyvulių ir 

tarp visų žvėrių. 

Ant pilvo šliaužiosi 

ir dulkes ėsi 

visas savo gyvenimo dienas. 

Aš sukelsiu priešiškumą 

tarp tavęs ir moters, 

tarp tavo palikuonių ir jos 
palikuonių; 

jis kirs tau per galvą, 


3,8: Palestinoje prieš saulei leidžiantis ima 
pūsti nuo jūros gaivus vėjas. 

3,15: Jis kirs tau per galvą, 0 tu kirsi jam į 
kulną: kadangi šis įvardis nurodo į kolektyvinį 
daiktavardį — palikuonis, ty. moters palikuonis 
daugiskaita — tikslesnis įkvėptojo autoriaus žodžių 
vertimas būtų: Jie kirs tau per galvą ... . Tačiau 
vėlesnė teologija čia matė kur kas daugiau negu 
priešiškumą tarp žalčių ir žmonių. Ilgainiui žal- 
tys buvo suprastas kaip šėtonas (žr. Išm 2,24; Jn 

Pr 3 


o tu kirsi jam į kulną .* 
16 O moteriai jis tarė: 
“Aš padauginsiu tavo skausmus 
ir neštumą, — 
skausme gimdysi vaikus, — 
bet aistringai geisi savo vyro, 
ir jis bus tavo galva“. 
1 O žmogui jis tarė: 
“Kadangi tu paklausei savo 
žmonos balso 
ir valgei nuo medžio, 
apie kurį buvau tau įsakęs: 
"Nuo jo nevalgysi!' — 
tebūna už tai pasmerkta žemė, — 
triūsu maitinsies iš jos 
visas savo gyvenimo dienas. 
Erškėčius ir usnis tau ji želdins, 
maitinsies laukų augalais. 
Savo veido prakaitu valgysi duoną, 
kol sugrįši žemėn, 
nes iš jos buvai paimtas. 
Juk tu dulkė esi 
ir į dulkę sugrįši!" 
20* Žmogus pavadino savo žmoną Fva, 
nes ji buvo visų gyvųjų motina. 2! VIEŠ- 
PATS Dievas padarė drabužius iš kailių 
žmogui bei jo Žmonai ir juos aprengė. 
22 Tuomet VIEŠPATS Dievas tarė: “Tik 
pažiūrėk! Žmogus tapo kaip vienas iš mū- 
sų,žinantis gera ir pikta. Kad tik jis kartais 
netiestų savo rankos, nepasiimtų ir nuo gy- 
vybės medžio, valgytų ir gyventų amži- 
nai!.." 23 Todėl VIEŠPATS Dievas išsiuntė jį 
iš Edeno sodo dirbti žemės, iš kurios jis 


844; Apr 12,9; 20,2), kurio būsimą nugalėjimą — 
sutriuškinimą vaizduoja galvos ir kulno kontras- 
tas. Kadangi pasirodė Dievo Sūnus, kad velnio dar- 
bus sugriautų (1 Jn 3,8), šis tekstas gali būti laiko- 
mas pirmuoju Atpirkėjo pažadu nupuolusiai 
žmonijai. 

3,20: Ši eilutė, rodos, yra ne savo vietoje. Ji būtų 
prasmingesnė po 24-osios eilutės. Hebrajiškasis 
Evos vardas Havva giminingas žodžiui baj/ja — 
gyvasis/-oji. 


Pr 3,4 


buvo paimtas. 2 Išvaręs žmogų, jis pastatė 
į rytus nuo Edeno sodo kerubus ir liepsna 
švytruojantį kalaviją* — kelio prie gyvybės 


medžio saugoti. 


3,24: | Liepsna švytruojantis kalavijas. žaibas. 

